Kampala

Kampala xe la cavedal e la pi granda sità de l’Uganda. La sità ga 1 300 000 abitanti e no la xe lontana dal Lago Vitoria.

 Storia 
El re de i baganda, el Kabaka, gavea selto ona de le coline de Kampala par costruir la so residensa. La zona xera piena de impale (antilopi) e Kampala vol dir el posto de i impala. La cavedal de i baganda xe cresù co el tempo e varie costrusion xe oncora visibili: le tombe de Kasubi, dove xe sepolti i ultimi re baganda, el Parlamento e la Corte de Justisia.
Co i inglexi ga proclama el protetorato, Kampala xe diventà la cavedal del paexe. L’università de Makerere, ona de le pi bone de l’Africa, xe costruia so la colina de Makerere, rente a Kampala. 
La catedral catolega la se cata su la colina de Rubaga, e quela anglicana su la colina de Namirembe.
Kampala xe servià da l’aeroporto de Entebe, costruio su la riva del Lago Vitoria.

Categoria:Uganda